polyglot-tagger/wikipedia-language-snippets-filtered huggingface dataset:
మాధాయీ నగరపు తామ్రశాసనంలోని వర్ణన గౌడ నరేశుడైన బల్లాల సేనుని కుమారుడు లక్ష్మణ సేనుడు కళింగ దేశము వరకు తన రాజ్యాన్ని విస్తరింపజేశాడని, బెంగాలుకు రాజధాని కాలక్రమమున కాశీ, వరేంద్ర లక్ష్మణపురికి మార్చారు. 13వ శతాబ్దంలో ముసల్మానులు బెంగాలు పై దండెత్తి దానిపై ఆధిపత్యం వహించిన తరువాత బెంగాలు ముఖ్యపట్టణం కొన్నాళ్ళు గౌడదేశమందును, కొన్నాళ్ళు దానికి 20 మైళ్ళ దూరంలో నున్న పౌడువా అనే పట్టాణంలోను వుంటూ వచ్చింది. ఇది మొదట వర్ణించిన దియోపారశి శిలాశాసనంలో రాసిన దానికి గౌడియా మిషనుకు సరిపోతుంది. తెలంగాణములో చాలా మందికి పాండు, పాండువా అనే పేర్లున్నాయి.
ఇతడు బాణుని కాదంబరీ కథను గైకొని కాదంబరీ కథా సారమను పేర ఎనిమిది సర్గల పద్యకావ్యమును రచించెను. అభినవ గుప్తపాదుడు కథా తాత్పర్యమును సర్గ బంధముగా జేయుట ఉదాహరణగా దీని పేరెత్తి యిది భట్ట జయంతునిది అనెను. అభినందుడు అనుటకు బదులుగా యితని తండ్రి పేరు పొరపాటుగా పేర్కొన్నాడు అనుట నిజము. ఏమనగా క్షేమేంద్రుడు తన సువృత్త తిలకములో - కథా ప్రనంగే యథాభినందస్య అని యీ కథాసారమునే స్మరించెను. ఈ కవి సరిగా బాణుని గద్యము అనుసరించి ఈ కృతి నిర్మించేననుటకు ఉదాహరణ.తస్యాం నిజ భుజోద్యోగ విరాజితారాతి మండలః అఖండల ఇవ శ్రీమాన్ రాజా సూద్రక ఇత్యభూత్
కళింగ దేశములోను, గౌడ దేశములోను, గుర్జర దేశములోను గురువు సింహరాశి గతుడై యుండగా వివాహాది శుభకార్యాలు చేయకూడదు. ఎందుకనగా గురుడు సింహరాశి యందున్నపుడు గోదావరీ నదికి పుష్కరాలు వస్తాయి. ఇవి పండెండు సంవత్సరాలకి ఒకసారి వస్తాయి. దీన్ని బట్టి కళింగదేశానికి గుర్జర దేశానికి మధ్యనున్న దేశము గౌడ దేశమనియు, అది గోదావరి నదికి తూర్పున వున్నదని, ఆ గౌడ దేశవాసులీ గోదావరీ నదీ తీర వాసుల ఆచార వ్యవహారములకు, ధర్మాలకు నిబంధనము కలవారని తెలుస్తుంది. సా.శ. 554లో ఈశ్వర వర్మన మౌఖరీ అనునతడు గౌడదేశాన్ని జయించాడని వ్రాయబడింది.
ఇతని పూర్వులు గౌడ దేశ నివాసులగుటచే ఇతడు కాశ్మీరమున నున్న గౌడ విశేషణము యితనికి వచ్చింది. శక్తిపంతుడు గౌడ దేశము నుండి కాశ్మీరమునకు వలస వచ్చినవాడు. అతడి మనుమడు అయిన శక్తి స్వామి లలితాదిత్యనృపాలుని మంత్రులలో ఒకడు. ఆ రాజు శాలివాహన శకము 617 - 654 లోని వాడు. ఆ మంత్రి సంతతిలో అయిదవ వాడే ఈ గౌడాభినందుడు. ఇతడు గొప్ప సంస్కృత పండితుడు, కవి. ఇతడు రాజశేఖరునకు సమకాలీకుడు. బిల్హణ కవి యితనిని తన సూక్తి ముక్తావలిలో పేర్కొని యున్నారు. కావున ఇతడు శాలివాహన శకము 800 ప్రాంతం వాడగును.
ఈ ప్రమాణాన్ననుసరించి మాలవీ శ్రీ గౌడులైన వారు తమ బ్రాహ్మణ ధర్మాల్ని విడచి, స్వధర్మాచార హీనుళై తమ కుల దేవేత అయిన లక్ష్మీదేవిని పూజించుట మాని వేసిన కారణంగా ఆ దేవి ఆగ్రహం కలిగి వారిని ధన, విద్యావిహీనులగు నట్లు శపించింది. అప్పటి నుండి గౌడులు విద్యా విహీనులై ధన హీనులై ఆ దేశాన్ని విడిచి కొందరు మాలవీ దేశానికి, కొందరు మార్వాడీ దేశానికి, కొందరు బంగాళా దేశానికి, మరి కొందరు ఢిల్లీ, పా తదితర వృత్తులు చేయనారంభిరిచి జీవించే వారని ఫై ప్రమాదాల వలన తెలుస్తుంది.
వీరు అపర కర్మలందు భోక్తలై యుండుట ఆచారంగా గలవారు. పూర్వం దశరథ మహారాజు మరణించినప్పుడు భరతుడు మేనమామ గారింటి నుండి వచ్చే వరకు ఈ ఆచార్య గౌడ సంఘం వారే ఆ కళేబరాన్ని రక్షించారు. భరతుడు వచ్చి వీరి సేవాతత్పరతకు సంతసించి దశరథ మహారాజు ధరించిన అమూల్య వస్తు వస్త్ర, భూషణాలంకారాలన్నీ ఏకాదశాహమున వారికి ఇవ్వబోగా వారు సంశయించి నిరాకరించారు. అప్పుడు వశిష్ట మహర్షి వచ్చి వారిని సమాధాన పరచి ఆ సముదాయానంతా తీసుకొమ్మని ప్రేరేరింపగా అప్పుడా అమూల్య సంపదను స్వీకరించారు.
ఆరణ్యవాసానంతరం సీతాసమేతుడై శ్రిరాముడు తిరిగి అయోధ్యకు వచ్చి తన తండ్రి కళేబరాన్ని అత్యంత శ్రద్ధాసక్తులతో కాపాడిన విశ్వాసపాత్రులైన గౌడాచార్యులను రప్పించి వారిని పూజించి సత్కరించాడు. అప్పటి నుండి అపర కర్మలందు ఏకాదశాహాంలో యీ శాఖ గౌడులు పూజనీయులని, ఆ సమయంలో కనీసం ఒకరినైనా పూజింపని యెడల కర్మసిద్ధింపదని అందువలన తన రాజ్యం లోని ప్రజలందరు వీరిని ఫూజింపవేలెనని శాసించాడు. నేటికీయీ ఆచరము కోసల, విదేహ దేశాల్లో పాటింపబడుతుంది.
మంజుశ్రీ అను చరిత్రకారుడు మూలకల్ప అనే గ్రంథంలో గోపాల గౌడుని రాజ్యపాలనలో దేశమంతటా అనేకానేక విహారప్రదేశాలు, ఉద్యానవనాలు, త్రాగు నీటి, పంట చెరువులను నిర్మించుటయే గాక నదుల నుండి పొలములకు పంటకాలువలు త్రవ్వించెనని, అనేకానేక దేవాళయములు, గుహలను నిర్మించెనని వ్రాశాడు. ఈయన గుర్జర ప్రతీహార శాసకుడైన వత్సరాజుకు బద్ధశత్రువని ఇతని కుమారుడు కాటమగౌడు గుర్జర దేశీయులకు శత్రువుగానే వుండేవాడని రాయబడింది.
అయోధ్యకు ఉత్తరదిశ యందును సరయూనదికి కి ఉత్తరమున సర్వార్ కొండలకు మధ్యగల దేశానికి గౌడ దేశమని పేరు ఈ దేశానికి తూర్పున గంగానది పశ్చిమమున యమునా నది, దక్షిణమున సరస్వతీనదీ ఉండుట వలన త్రివేణీ సంగమం అవడం వలన ఈ క్షేత్రానికి ప్రయాగా అనే పెరూ వచ్చిందని దీనికే శ్రావస్తీ పురమనే పేరుందనియు, ఉత్తరాన హిమాలయములు హద్దులుగా కలిగిన ప్రదేశము గౌడ దేశమని బోధాయనులు వివరించి ఉన్నారు.
గుప్తరాజులు, వర్ధనులైన పుష్పభూపతి, పాలవాంశముల వారి పతనాంనంతరము, గౌడ వంశీయుడైన శశాంకుడు కూడా మరణించిన పిదప, గోపనాశ్యుడు వీనికి రాజ్యపాలుడైన నామాంతరము ఉంది. రాజయ్యేడు. ఇతని కుమారుడు, గోపాలగౌడు తండ్రి మరణానంతరము సా.శ. 948లో గౌడ దేశ సింహాసనాన్ని అధిష్టించాడు. ఈతని తల్లి పేరు కళ్యాణి ఈమెకు భాగ్యదేవి అనే పేరు కూడా వున్నది, ఈమె రాష్ట్రకూట కన్య.
అని నిర్ణ్యించబడిందో అదే విధంగా అద్వైత బోధ కొరకు యీ గ్రంథ రత్న మొక్కటియే శరణ్యము. ఇందులో సాధన, సిద్ధాంతం, పరమత నిరాకరణ, స్వమత సంస్థాపనాదులన్నింటిని శాస్త్ర సమ్మతంగా, యుక్తి యుక్తంగా వర్ణించారు. ఈ గ్రంథ మొక్కటియే ముముక్షువులన్ను పరమపదాన్ని పొందేటట్లు చేస్తుంది.
ఏడు శాఖల వారేగాక పూర్వపు గౌడులు ఆధ్యాత్మిక చింతనతో మహర్షుల నాశ్రయించి వారికి శిష్యులై వారి వారి నామములతో గోత్రముల నేర్పరచుకొన్నరని, అలాంటివి పండెండు కలవని ఆ ఋషుల వారి శాఖల గౌడుల పేర్లు యీ క్రింది విధంగా వున్నవని ఆది గౌడ దీపిక యందు వర్ణింపబడి ఉంది.
లేఖనము, కవిత్వము, ఆయుర్వేద శాస్త్రంలో ప్రావీణ్యులై, సర్వ సర్వ విద్యలందు విశేష ప్రజ్ఞా పాటవాలను సంతరించుకుని అందరకు ఫూజ్యులై కీర్తింపబడినవారు. కాల క్రమేణా వీరి శాఖీయులే ఆంధ్రదేశానికి వలస వచ్చారని ఆధారలను బట్టి తెలుస్తుంది.
తారానాథ్ అనే పండితుడు గౌడాధిక్య మనే గ్రంథంలో గోపాల గౌడ మహారాజా వారు ధార్మిక విశ్వాసములందు బౌద్ధుడని, ఆజేయమగు శక్తి సామర్ధ్యములు గల చతురంగుడనియు, పరిపాలనా దక్షుడనియు పాట్నా జిల్లా బీహారు వద్ద నరేంద్ర బీహారు రాజ్యస్థాపకుడని రాశాడు.
ఇందులో మొదటిది – ఆగము ప్రకరణము – ఈ ప్రకరణలో సత్వరూపాన్ని గూర్చి వ్రాయబడిన తన భావాన్ని శృతి సమ్మతం సహేతుకమని నిరూపించాడు.రెండవది – వైతథ్య ప్రకరణము – ఇందులో తర్కవితర్కాల ద్వారా నానాత్వంతో గూడిన ప్రపంచ వైఖరిని – సుఖ దుఃఖాలను వివరించాడి.
గౌడపురి – నా ॥ లక్ష్మణపతి – వంగదేశమందలి ఒక ముఖ్య పట్టణం. ఇచ్చట ముందు జహ్ను మహర్షి ఆశ్రముండేదని చెప్తారు. ఇచ్చటి బ్రాహ్మణులు గౌడలనబడుదురు. వీరు అభిమన్యుని పుత్రుడైన పరీక్షిత్తు నరేంద్రుని కాలంలో కురు – కోసలదేశముల నుండి వచ్చిరి.
ప్రప్రథమంగా దానం పట్ట నరులు కనుక వీరికి ఈ బిరుదు నామం ఏర్పడింది. ఈ శాఖీయులు అపర కర్మలయందును, ప్రేత కార్యములందును దానాలు పట్టేవారు. ఈ ఆచారం కాశీ పట్టణంలో యిప్పటికీ ఉంది. నేను కాశీలో వీరితో కలసి మాట్లాడి విషయసేకరణ చేశాను.
వీరు కూడా అది గౌడ శాఖీయులవలె శుక్ల యజుర్వేదీయులు, వీరిలో జోషీలని, ఓఝలనే రెండు తెగలున్నాయి. వీరు వాస్తు, జ్యోతిష్య శాస్త్ర పారంగతులు. భూగర్భ జలాలను, ఖనిజ సంపదను, రత్నాదులను కనిపెట్టి వెలికి తీయుటలో ప్రవీణులు
శ్రీ హర్ష చక్రవర్తి ఆస్థాన పండితుడై, హర్ష చరిత్ర, కాదాంబరీ మహా కవ్యాలు రాసిన మహా కవి బాణభట్టుడు గౌడేశ్వరుడైన శశాంకుని గూర్చి వర్ణించాడు. ఈ శశాంకుడే హర్షవర్ధనుని జ్యేష్ఠ సోదరుడైన రాజ్యవర్ధనుని వధించాడు.
గౌడ జనులకు ప్రియమైన దగుట చేతను, గౌడ జనులు ప్రయోగించుట చేతను,ఆ రీతి ఒక ప్రత్యేకమైన ఆచరణీయ లక్షణమగుట చేతను గౌడియా రీతి అని పురాణ కావ్య గ్రంథములందు లాక్షిణికులు దీనిని ప్రత్యేకంగా గ్రహించుట జరిగింది.
గౌడీ రీతి యనునది కావ్యరీతి భేదములలో ఒకటిగా చెప్పబడింది. సంఘటనారీతి కలిగి రంగ సంస్థా విశేషా విషయకరమైన పదము రసాదుల కుపకారకమై వై దర్భీ, గౌడీ-పాంచాలీ-లాటిక అనే భేదాలతో నాలుగు విధాలుగా ఉంది.
గౌడులు బ్రాహ్మణ భేదముల యందును, స్వార్ధకమైనక ప్రత్యయ మచ్చట అను అర్ధం వలన అథపూర్వస్యామ్ అను ప్రారంభమున ఉదయగిరి, భద్ర, గౌడక, పౌండ్ర, ఉత్కల, కాశి, మేఖ లాంభష్ఠులందు గౌడులు కలరు.
సమాస బహుళమై సంఘటన యెుక్క ఆడంబరము కలిగి ఓజస్సును ప్రకాశింపజేయ వర్ణము కలది సమాన బహుళమైన రీతి గౌడి అనబడును. ఉదా:- చం చంద్భుజ భ్రమతి చండ గదాభి వాత
రోటీ అనేది భారతీయ ఉపఖండానికి చెందిన ఒక గుండ్రమైన చదరపు రొట్టె, దీనిని గోధుమ పిండి, నీరు కలిపి తయారు చేస్తారు. దీనిని సాంప్రదాయకంగా ఆటా అని పిలుస్తారు. రోటీని భారతదేశం, పాకిస్తాన్, నేపాల్, శ్రీలంక, ఇండోనేషియా, సోమాలియా, దక్షిణాఫ్రికా, సింగపూర్, మాల్దీవులు, థాయిలాండ్, మలేషియా, బంగ్లాదేశ్, ఆఫ్రికా, ఫిజి, మారిషస్, కరేబియన్ యొక్క భాగములలో, ముఖ్యంగా ట్రినిడాడ్‌లో, టొబాగో, జమైకా, సెయింట్ లూసియా, గయానా, సురినామ్ వంటి కామన్వెల్త్ దేశాలలో విరివిగా తింటారు.దాని నిర్వచించే లక్షణం ఏమిటంటే అది పులియనిది.
రోటీ అనేది భారత ఉపఖండంలో బహుకాలముగా వాడుకలోనున్న చదరపు రొట్టె. ఇది సాధారణంగా వండిన కూరగాయలు లేదా కూరలతో తింటారు. ఇది చాలా తరచుగా గోధుమ పిండి నుండి తయారు చేస్తారు. తవా అని పిలువబడే చదరమైన లేదా కొద్దిగా పుటాకారుగా ఉన్న ఇనుప పెనము మీద వండుతారు. సాంప్రదాయకంగా, జొన్నలు, మొక్కజొన్న, జోవర్, బియ్యం పిండి నుండి కూడా రోటీలను తయారు చేస్తారు. చపాతీలను ఆటా అనబడే గోధుమ పిండి, నీరు, వంట నూనె, రుచికి తగ్గట్టుగా ఉప్పును కలిపి పిండి లాగా చేసి పెనము పై వండుతారు. . దీనిని పంజాబీ, సరైకిలో ఫుల్కా, సింధిలో మాణి అని పిలుస్తారు.
శ్రీలంకలో కొట్టు రోటి అనేది మరో ప్రముఖమైన రోటి, దీనిని పరాఠా లేదా గోదాంబా రోటి నుండి తయారుచేస్తారు. దీనిని చిన్న పరిమాణంలో ముక్కలుగా చేసి తరువాత ఉల్లిపాయలు, కూరగాయలతో కలిపి పెనం పై వేయించాలి. గుడ్లు, వండిన మాంసం లేదా చేపలను వేయించిన కూరగాయలలో వేసి కొన్ని నిమిషాలు వేడి చేస్తారు. చివరగా, పరోఠా ముక్కలు కలుపుతారు. భారీ ఇనుప బ్లేడ్లు / గరిటెలాంటివి ఉపయోగించి పదేపదే కొట్టడం ద్వారా వీటిని కత్తిరించి కలుపుతారు. ఉపయోగించిన పదార్ధాలను బట్టి వీటిని వివిధ పేర్లతో పిలుస్తారు.
శ్రీలంకలో, గోధుమ పిండి, / లేదా రాగి పిండి, కొబ్బరికాయతో చేసిన రోటిని పోల్ రోటి అని పిలుస్తారు. కొన్నిసార్లు, తరిగిన పచ్చిమిర్చి, ఉల్లిపాయను వంటకు ముందు మిశ్రమానికి కలుపుతారు. ఇవి సాధారణంగా ఇతర రోటీ రకాల కన్నా మందంగా, గట్టిగా ఉంటాయి. వీటిని సాధారణంగా కూరలతో లేదా కొన్ని రకాల సాంబోల్ లేదా లును మిరిస్‌తో తింటారు, అనుబంధంగా కాకుండా ప్రధాన భోజనంగా కూడా భావిస్తారు.
ముజఫర్ నగర్ రుతుపవనాల ప్రభావంతో తేమతో కూడిన ఉపఉష్ణమండల వాతావరణాన్ని కలిగి ఉంటుంది. వేసవికాలం ఏప్రిల్ ప్రారంభం నుండి జూన్ చివరి వరకు ఉంటుంది. వేసవి చాలా వేడిగా ఉంటుంది. రుతుపవనాలు జూన్ చివరలో వచ్చి, సెప్టెంబర్ మధ్య వరకు కొనసాగుతాయి. ఉష్ణోగ్రతలు కొద్దిగా పడిపోతాయి. మేఘాలు బాగా ఆవరించి ఉంటాయి. తేమ ఎక్కువగా ఉంటుంది. అక్టోబరులో ఉష్ణోగ్రతలు మళ్లీ పెరుగుతాయి. అక్టోబరు చివరి నుండి మార్చి మధ్య వరకు తేలికపాటి, పొడి శీతాకాలం ఉంటుంది. జూన్ సంవత్సరంలో అత్యంత వేడిగా ఉండే నెల.
ఈ పట్టణం అత్యంత సారవంతమైన ఎగువ గంగా-యమునా దోఅబ్ ప్రాంతం మధ్యలో ఉంది. న్యూ ఢిల్లీ, సహారన్పూర్ లకు చాలా దగ్గరలో ఉంది. ఇది ఉత్తర ప్రదేశ్ లోని అత్యంత అభివృద్ధి చెందిన, సంపన్న పట్టణాలలో ఒకటి. ఇది సహారన్‌పూర్ డివిజన్ పరిధిలోకి వస్తుంది. ఈ పట్టణం ఢిల్లీ ముంబై ఇండస్ట్రియల్ కారిడార్ , అమృత్సర్ -ఢిల్లీ -కోల్‌కతా ఇండస్ట్రియల్ కారిడార్ లలో భాగం. ఇది పశ్చిమ ఉత్తర ప్రదేశ్‌లో ప్రధాన వాణిజ్య, పారిశ్రామిక, విద్యా కేంద్రం.
జూన్లో సగటు ఉష్ణోగ్రత 30.2 ఉండగా జనవరిలో 12.5 ఉంటుంది. ఇది మొత్తం సంవత్సరంలో అత్యల్ప సగటు ఉష్ణోగ్రత. ముజఫర్ నగర్‌లో సగటు వార్షిక ఉష్ణోగ్రత 24.2 ఇప్పటివరకు నమోదైన అత్యధిక, అత్యల్ప ఉష్ణోగ్రతలు 45 , -0.9. ఇక్కడ వర్షపాతం సగటున 929 మి.మీ ఉంటుంది. 8 మి.మీ. వర్షంపాతంతో నవంబరు, అత్యంత పొడిగా ఉండే నెల. జూలైలో అత్యధిక అవపాతం ఉంటుంది
ముజఫర్ నగర్ ఉత్తర ప్రదేశ్ లోని పట్టణం, ముజఫర్ నగర్ జిల్లాకు ముఖ్యపట్టణం. ఇది జాతీయ రాజధాని ప్రాంతం లో భాగం. ఇది ఢిల్లీ - హరిద్వార్ / డెహ్రాడూన్ జాతీయ రహదారి పై ఉంది. ఈ పట్టణానికి రైలుమార్గాల ద్వారా ఇతర ప్రాంతాలకు చక్కటి రవాణా సౌకర్యముంది. పట్టణ పరిపాలనను మునిసిపల్ బోర్డు నిర్వహిస్తుంది.
ముజఫర్ నగర్ ఇండో-గంగా మైదానంలోని దోఅబ్ ప్రాంతంలో, సముద్ర మట్టానికి 272 మీటర్ల ఎత్తున ఉంది. ఇది దేశ రాజధాని ఢిల్లీకి 125 కిలోమీటర్లు, చండీగఢ్కు 200 కిలోమీటర్ల దూరంలో ఉంది. బిజ్నోర్, మీరట్, హస్తినాపూర్‌లకు సమీపంలో ఉంది.
సాధు వరదరాజం పంతులు తిరునల్వేలి జిల్లాలోని వీరరాఘవపురంలో 1889 ఆగస్టు 20న జన్మించాడు. అతని తండ్రి రామకృష్ణయ్య పంతులు తమిళ నాడులో వివిధ ప్రభుత్వోద్యోగాలలోను, ఎట్టియాపురం సంస్థానంలో దివాన్ గాను పనిచేశాడు. ఈ సంస్థానాన్ని పాలించే ఎట్టియాపురం తెలుగు రాజులు తెలుగు సంగీత సాహిత్యాలను ఆదరించారు. పట్టభద్రు డయిన తర్వాత మద్రాసు విశ్వవిద్యాలయంవారి తమిళ్ లెక్సికన్ కార్యాలయంలో ఒక చిన్న గుమాస్తాగా చేరి ఆఫీసు మేనేజరుగా చాలా కాలం పనిచేసి పదవీవిరమణ చేసాడు. తమిళ నిఘంటు కార్యాలయంలో పనిచేస్తున్నప్పుడు అతనికి తెలుగు మీద అభిమానం ఏర్పడింది.
తెలుగు సాహిత్యంలో పరిచయం లేదు. తెలుగు మీద ఇష్టంతో తెలుగు లిపి నేర్చుకున్నాడు. తెలుగు భాషలో ప్రావీణ్యం కోసం తెలుగు శతకాలు, భాస్కర రామాయణం, పోతన భాగవతం, వీరేశలింగంగారి రచనలు, ఆంధ్రపత్రిక లు చదివాడు. తాను నేర్చుకున్నదే కాక అతని యింట్లో వాళ్ళకు కూడా తెలుగు నేర్పాడు. దీని వలన వరదరాజం పంతులు భార్య జయలక్ష్మమ్మ, కుమారుడు శివసుబ్రహ్మణ్యం తెలుగులో ప్రావీణ్యం సంపాదించారు.
సాధు వరదరాజం పంతులు తమిళనాడులో తెలుగు భాష కోసం కృషి చేసిన వారిలో ఒకడు. అతను తమిళ భాషను రెండవ అధికార భాషగా గుర్తించాలని పోరాడిన వ్యక్తి.
ఈ నగరానికి ఏమైంది అనేది 2018 భారతీయ తెలుగు భాషా హాస్య భరితమైన చిత్రం. దీనిని తరుణ్ భాస్కర్ ధాస్స్యం రచించి , దర్శకత్వం వహించారు, , సురేష్ బాబు నిర్మించారు. ఈ చిత్రం ప్రేక్షకుల నుండి, అనేక సినీ విమర్శకుల నుండి సానుకూల సమీక్షలు అందుకుంది.
డేటా విజువలైజేషన్ ప్రక్కనే ముడి డేటా నుండి విజువలైజేషన్స్ వరకు మాకు సహాయపడే అన్ని విభిన్న విభాగాలు. బిగ్ డేటా, డేటా మైనింగ్ డేటా అన్వేషణ అంశాలు గుర్తుకు వస్తాయి. కృత్రిమ మేధస్సు యంత్ర అభ్యాసం అనే పదాలను ఉపయోగించడం గురించి ప్రపంచం చాలా గందరగోళానికి గురైంది. తరచుగా డేటా మైనింగ్, ఉదాహరణకు ఈ అంశాల క్రింద ముద్దగా ఉంటుంది. సైబర్ సెక్యూరిటీలో ఎఐ ఎంఎల్ గురించి మాట్లాడే ఆలస్యంగా నేను కొన్ని ముక్కలు వ్రాశాను. విధానాలపై కొంచెం స్పష్టత తీసుకురావడానికి సైబర్ చర్చకు ఏది సరిపోతుందో వారు సహాయం చేయాలి. డేటా విజువలైజేషన్ అంశం ఇప్పటికీ చాలా కీలకమైనది నా వ్రాతపనిలో నేను న్యాయం చేయడం లేదు. విశ్లేషకులు వారు ఏమి చూస్తున్నారో బాగా అర్థం చేసుకోవడంలో సహాయపడటం డేటా శాస్త్రవేత్తలకు వారి అల్గోరిథంలు ఇప్పుడే ఏమి చేశాయో అర్థం చేసుకోవడంలో డేటా విజువలైజేషన్ చాలా ముఖ్యమైన పద్ధతుల్లో ఒకటి అని మనం మర్చిపోకూడదు.
కంప్యూటర్ నెట్‌వర్క్‌లు దృశ్యమానం చేయడానికి చాలా ఇబ్బందికరంగా ఉంటాయి ఎందుకంటే అవి సంక్లిష్టంగా అర్థం చేసుకోవడం కష్టంగా కనిపిస్తాయి. కంప్యూటర్ నెట్‌వర్క్‌ను వర్ణించటానికి ఉపయోగించే ఒక శక్తి రేఖాచిత్రం తరచుగా నోడ్‌ల సంఖ్య పెద్దగా ఉన్నప్పుడు జుట్టు బంతిలా కనిపిస్తుంది. అందువల్ల, ఫోర్స్ రేఖాచిత్రాలు అసంఘటిత పెద్ద డేటాకు అనుకూలం కాదు. పెద్ద డేటాకు ప్రత్యేకంగా సరిపోయే ఫోర్స్-డైరెక్ట్ గ్రాఫ్ డ్రాయింగ్‌కు ఒక అందులో నివశించే తేనెటీగ ప్లాట్లు మెరుగుదలగా పరిగణించబడతాయి. నోడ్స్ మూడు లేదా అంతకంటే ఎక్కువ గొడ్డలితో అమర్చబడి ఉంటాయి నోడ్ల మధ్య అంచులు బెజియర్ వక్రతలుగా గీస్తారు.
నమూనాల గుర్తింపు జ్ఞానం కూడా క్రమరహిత నమూనాలను గుర్తించడానికి దారితీస్తుంది. సెక్యూరిటీ విజువలైజేషన్ సెక్యూరిటీ విశ్లేషకుడు నెట్‌వర్క్‌లో ఆసన్నమైన హాని దాడులను గుర్తించడంలో సహాయపడుతుంది. బిగ్ డేటా విషయానికి వస్తే బార్ చార్టులు పై చార్టులు వంటి సాధారణ విజువలైజేషన్లు అమాయకమైనవి అవాంఛనీయమైనవి. బిగ్ డేటా సమర్థవంతమైన కమ్యూనికేషన్ కోసం కోరోప్లెత్ మ్యాప్ అందులో నివశించే తేనెటీగ ప్లాట్ వంటి ప్రత్యేక, అనుకూలీకరించిన దృశ్య పద్ధతులు తరచుగా కోరుకుంటారు. అప్లైడ్ సెక్యూరిటీ విజువలైజేషన్ అనే పుస్తకం భద్రత డేటా విజువలైజేషన్ మధ్య పరస్పర సంబంధం గురించి లోతైన అధ్యయనం.
ఐఇఇఇ సింపోజియం ఆన్ విజువలైజేషన్ ఫర్ సైబర్ సెక్యూరిటీ అనేది ఫోరమ్, ఇది కొత్త తెలివైన విజువలైజేషన్ విశ్లేషణ పద్ధతుల ద్వారా సైబర్ సెక్యూరిటీ కమ్యూనిటీ అవసరాలను తీర్చడానికి అకాడెమియా, ప్రభుత్వం పరిశ్రమలకు చెందిన పరిశోధకులు అభ్యాసకులను ఒకచోట చేర్చింది. విస్తృత శ్రేణి భద్రత- గోప్యత-సంబంధిత అంశాలపై ఎక్కువ మార్పిడి కొత్త సహకారాన్ని ప్రోత్సహించడానికి విజ్సెక్ ఒక అద్భుతమైన వేదికను అందిస్తుంది. ఇంకా చాలా సెక్యూరిటీ విజువలైజేషన్ పద్ధతులు ఉన్నాయి. మునుపటి సంవత్సరాల్లో ఈ పద్ధతులు చర్చించబడ్డాయి.
సెక్యూరిటీ విజువలైజేషన్ అనేది బిగ్ డేటా, విజువలైజేషన్, మానవ అవగాహన సెక్యూరిటీ అంశాలను విస్తృతంగా కవర్ చేస్తుంది. ప్రతి రోజు, మేము లాగ్ ఫైళ్ళ రూపంలో ఎక్కువ డేటాను సేకరిస్తున్నాము డేటాను క్షుణ్ణంగా విశ్లేషించకపోతే అది తరచుగా అర్ధం అవుతుంది. మ్యాప్‌రెడ్యూస్ తగ్గించడం వంటి బిగ్ డేటా మైనింగ్ పద్ధతులు విస్తారమైన డేటాలో అర్ధం కోసం అన్వేషణను తగ్గించడానికి సహాయపడతాయి. డేటా విజువలైజేషన్ అనేది డేటా అనలిటిక్స్ టెక్నిక్, ఇది డేటాలోని నమూనాలను కనుగొనడంలో మానవ మెదడును నిమగ్నం చేయడానికి ఉపయోగించబడుతుంది.
కోరోప్లెత్ అనేది విజువలైజేషన్, ఇది రంగు షేడింగ్ ద్వారా పరిమాణం తీవ్రతను వర్ణిస్తుంది. రంగులోని వైవిధ్యాల ద్వారా ఆసక్తి ఉన్న ప్రాంతాలను కనుగొనడంలో ఇది ఉపయోగపడుతుంది అందువల్ల భద్రతా శ్రద్ధ అవసరమయ్యే ప్రాంతానికి మానవ పాఠకుల దృష్టిని ఆకర్షిస్తారు. చోరోప్లెత్ మ్యాప్ అనేది భౌగోళిక పటం, దీనిలో రాష్ట్రాలు లేదా కౌంటీలు ఆసక్తి ఉన్న ప్రాంతాన్ని వర్ణించటానికి షేడ్ చేయబడతాయి.
హీట్‌మ్యాప్ అనేది కోరోప్లెత్ మ్యాప్‌ను పోలి ఉండే దృశ్య సాంకేతికత. ఏదేమైనా, హీట్ మ్యాప్ ప్రవణత రంగులతో షేడ్ చేయబడుతుంది, ఇవి సాధారణంగా సాధారణీకరించబడిన హీట్ మ్యాప్ ఫంక్షన్ ఉపయోగించి లెక్కించబడతాయి. ఈ పటాలు విభిన్న షేడ్స్ రంగు ప్రవణత నమూనాల ద్వారా శ్రద్ధ అవసరం ప్రాంతాలను గుర్తించడానికి ఉపయోగపడతాయి.
విజ్సెక్ 2004 లో ఎసిఎం సిసిఎస్ వద్ద కంప్యూటర్ సెక్యూరిటీ కోసం విజువలైజేషన్ డేటా మైనింగ్ పై వర్క్‌షాప్‌గా ప్రారంభమైంది. ఆ మొదటి సంఘటన తరువాత, ప్రతి సంవత్సరం విజువలైజేషన్-ఫోకస్డ్ కాన్ఫరెన్స్ సెక్యూరిటీ-ఫోకస్డ్ కాన్ఫరెన్స్ మధ్య తిరిగేటప్పుడు ఈ కార్యక్రమం పెద్దదిగా మారింది.
జంతు ప్రదర్శనశాలలకు ప్రాచీన కాలం నుండి ఆధునిక కాలం వరకు సుదీర్ఘ చరిత్ర ఉంది. 2009లో ఈజిప్టులోని హిరాకోన్‌పోలిస్‌లో పురాతన జంతుశాస్త్ర సేకరణ జరిగిన తవ్వకాలలో క్రీస్తుపూర్వం 3500కు చెందిన జంతు ప్రదర్శనశాల బయటపడింది. అందులో నీటిగుర్రాలు, ఏనుగులు, కొండముచ్చులు, నీటి ఏనుగులు, అడవిదున్నలు, గండుకోతులు, అడవి పిల్లులు వంటి అరుదైన జంతువులున్నాయి. కింగ్ అఫ్ వెన్‌ ఆఫ్‌ జ్యూ గార్డెన్‌ ఆఫ్‌ ఇంటెలిజెన్స్‌ అని పిలువబడే 1500 ఎకరాల జంతు ప్రదర్శనశాలను నిర్మించాడు. క్రీస్తుపూర్వం నాల్గవ శతాబ్దంలోనే గ్రీకు నగరాల్లో అనేక జంతు ప్రదర్శనశాలలుండేవి; అలెగ్జాండర్ తన సైనిక దండయాత్రలలో కనుగొన్న కొన్ని జంతువులను గ్రీస్‌ దేశానికి పంపినట్లు కూడా తెలుస్తుంది. కొందరు రోమన్‌ చక్రవర్తులు తమ అధ్యయనాల కోసం లేదా పోటీలో ఉపయోగించుకోవడం కోసం వ్యక్తిగతంగా జంతువులను సేకరించేవారు, తరువాత వాటిని క్రూరంగా హింసించేవారు.
ఆస్ట్రియాలోని వియన్నాలోని టైర్‌గార్టెన్ షాన్బ్రన్ అనేది ప్రపంచంలోని పురాతన జంతు ప్రదర్శనశాల. దీనిని 1752లో ఆస్ట్రియాకు చెందిన మరియా థెరిసా భర్త పవిత్ర రోమన్ చక్రవర్తి ఫ్రాన్సిస్ ఆదేశాల మేరకు అడ్రియన్ వాన్ స్టెఖోవెన్ నిర్మించాడు. ఇది షున్‌బ్రన్ ప్యాలెస్‌లో భాగంగా ఒక రాజ్య జంతు ప్రదర్శనశాలగా పనిచేసింది. తొలిరోజుల్లో రాజ కుటుంబం ఆనందం కోసం రిజర్వు చేయబడిన ఈ జంతుప్రదర్శనశాల, 1765లో ప్రజలకు అందుబాటులో ఉంచబడింది. 1775లో మాడ్రిడ్‌లో ఒక జూ స్థాపించబడింది. 1795లో పారిస్‌లోని జార్డిన్ డెస్ ప్లాంటెస్ లోపల ఉన్న జూను జాక్వెస్-హెన్రీ బెర్నార్డిన్ స్థాపించాడు.
20వ శతాబ్దం చివరలో ‘అభయారణ్యాలు‌’ లేదా ‘జీవావరణాలు’ అనే పదాలు జంతు ప్రదర్శనశాలలకు పర్యాయ పదాలుగా ఉపయోగించడం ప్రారంభమైంది. 19వ శతాబ్దంలో కొంతమంది జూ నిపుణులు తమ సంస్థలను రోజువారీ మూస విధానం నుంచి దూరం చేయాలన్న ఆలోచనతో ఈ కొత్తపదాన్ని పుట్టించారు. 1980 దశాబ్దం చివరలో వాషింగ్టన్‌ డిసిలోని నేషనల్‌ జూ యాజమాన్యం "జీవారణ్యం" అనే పదాన్ని ప్రాచుర్యంలోకి తెచ్చింది. 1993లో న్యూయార్క్ జూలాజికల్ సొసైటీ పేరును వన్యప్రాణుల సంరక్షణ సొసైటీగా మార్చుకొని, దాని పరిధిలోని జంతు ప్రదర్శనశాలలను "వన్యప్రాణుల సంరక్షణ పార్కులు"గా మార్చింది.
1828లో లండన్‌ జంతు ప్రదర్శనశాల ప్రారంభమైన తరువాత దీనిని జులాజికల్‌ గార్డెన్‌ అని పిలిచేవారు. 1847లో యునైటెడ్‌ కింగ్‌డమ్‌లో మొదటిసారిగా ‘జూ’ అనే పదాన్ని ఉపయోగించి, క్లిఫ్టన్‌ జూ అనే పేరు పెట్టారు. ఇరవయ్యేళ్ల అనంతరం మ్యూజిక్ హాల్‌ కళాకారుడు ఆల్ఫ్రెడ్‌ వాన్స్‌ రూపొందించిన ‘వాకింగ్‌ ఇన్‌ ద జూ ఆన్‌ సన్‌డే’ గీతంలో ఈ 'జూ' అనే పదాన్ని వాడడం ద్వారా ఈ పదం ప్రాచుర్యం పొందింది. 1891లో వాషింగ్టన్‌ డిసిలోనూ, 1899లో న్యూయార్క్‌లోని బ్రాంక్స్‌లోనూ ప్రారంభించబడిన పార్కు కోసం ‘జులాజికల్‌ పార్క్‌’ అనే పదం వాడబడింది.
"జూలాజికల్ గార్డెన్" అనే పదం జంతుశాస్త్రం, జంతువుల అధ్యయనాన్ని తెలియజేస్తుంది. ఈ పదాన్ని గ్రీకుభాషలోని జూన్ , లోజియా అనే పదాల నుండి తీసుకోబడింది. "జూ" అనే పదాన్ని మొదట లండన్ లోని జూలాజికల్ గార్డెన్స్ కోసం ఉపయోగించారు. 1828లో శాస్త్రీయ అధ్యయనం కోసం, 1847లో ప్రజల కోసం ఈ గార్డెన్స్ తెరవబడింది. అమెరికా సంయుక్త రాష్ట్రాలలో ఏటా 181 మిలియన్ల మంది జంతు ప్రదర్శనశాలలను సందర్శిస్తారు.
జంతు ప్రదర్శనశాల, జంతువులను సంరక్షణ చేస్తూ, ప్రజల ప్రదర్శనకోసం జంతువులన్నింటిని ఒకచోట ఉంచే ప్రదేశం. కొన్ని సందర్భాల్లో జంతువుల పెంపకం చేయడం జరుగుతుంది.
నవాబుల ముఖ్యమైన వారసులలో రాంపూర్కు చెందిన దివంగత నవాబు మూర్తజా అలీ ఖాన్ బహదూర్ మొదటి బిడ్డ మురాద్ మియాన్ ఉన్నాడు. బేగం నూర్ బానో, మాజీ నవాబ్ తమ్ముడు, రాంపూర్ మాజీ ఎంపీ జుల్ఫికర్ అలీ ఖాన్ యొక్క భార్య. బేగం నూర్ బానో రాజకీయ నాయకురాలిగా మారి 1999 లో రాంపూర్ పార్లమెంటరీ నియోజకవర్గం నుండి జరిగిన ఎన్నికల్లో విజయం సాధించింది. ఆమె రాంపూర్ నుండి 2004, 2009 ఎన్నికల లోను, మొరాదాబాద్ నుండి 2014 లోనూ పోటీచేసి ఓడిపోయింది. ముర్తాజా అలీ ఖాన్, జుల్ఫికర్ అలీ ఖాన్ లు ప్రస్తుతం జీవించి లేరు. రాయల్టీని రద్దు చేసిన తరువాత కూడా నవాబు బిరుదును ఉపయోగించడం కొనసాగించారు, కాని వాళ్ళు రాంపూర్‌ను ఎప్పుడూ పాలించలేదు. మూర్తజా అలీ 1972 లో రాంపూర్ నుండి తన తల్లి రఫత్ జమానీ బేగానికి ఎదురుగా ఎన్నికలలో పోటీ చేసి గెలిచాడు. ఇద్దరు సోదరులు ఎప్పుడూ రాజకీయ ప్రత్యర్థులు అయినప్పటికీ వారు ఎన్నికలలో ఒకరినొకరు ఎదుర్కోలేదు. తదనంతరం, పాకిస్తాన్ నుండి కొన్ని స్మగ్లింగ్ కుంభకోణాలకు కుటుంబం పాల్పడింది. మూర్తజా అలీ కుమారులలో ఒకరు పాకిస్తాన్లో పెళ్ళి చేసుకున్నాడు. రాజా ఇంటర్ కాలేజి, హమీద్ ఇంటర్ కాలేజి, మూర్తజా ఇంటర్ కాలేజి ఈ మూడూ నవాబుల పేరిట ఉన్న మూడు ఉన్నత మాధ్యమిక పాఠశాలలు.
మధ్యయుగ చరిత్ర ప్రకారం, రాంపూర్ ఢిల్లీ రాజ్యంలో భాగంగా బదాయూన్, సంభాల్ జిల్లాల్లో కలిసి ఉండేది. రోహిల్‌ఖండ్‌కు ఎగువన ఉన్నందున, దీనిని కాథర్ అనే పేరుతో పిలిచేవారు. దీనిని కాథేరియా రాజపుత్రులు పాలించారు. కాథేరియా రాజపుత్రులు సుమారు 400 సంవత్సరాల పాటు ఇస్లామిక్ పాలనను ప్రతిఘటించారు. ఢిల్లీ సుల్తాన్‌లతో, ఆ తరువాత మొగలులతో పోరాడారు. వారు 1253 లో నాసిరుద్దీన్ మహమూద్, 1256 లో గియాస్ ఉద్ దీన్ బాల్బన్, 1290 లో జలాల్-ఉద్-దీన్ ఖల్జీ, 1379 లో ఫిరుజ్ షా తుగ్లక్, 1494 లో సికందర్ లోడి లతో అనేక యుద్ధాలు చేసారు.
రాంపూర్‌లో బీడీ తయారీ మరో వృద్ధి చెందుతున్న పరిశ్రమ. రాంపూర్, కత్తులు చాకుల తయారీకి కూడా ప్రసిద్ధి గాంచింది. ఇక్కడ తయారుచేసిన కత్తులు 20 వ శతాబ్దంలో చాలా ప్రసిద్ధి చెందాయి. వీటిని రాంపురి చాకు అని పిలుస్తారు. ఉత్తర ప్రదేశ్ ప్రభుత్వం 4.5 అంగుళాల కన్నా ఎక్కువ పొడవున్న కత్తులు తయారు చేయడాన్ని నిషేధించిండంతో వాటికి జనాదరణ తగ్గింది.
2007 లో భారత ప్రభుత్వం రాంపూర్ జిల్లాను రాష్ట్రంలోని 14 'మైనారిటీ మతస్థులు అధికంగా గల' జిల్లాలలో ఒకటిగా గుర్తించింది. 2001 జనాభా లెక్కలలో జనాభా, సామాజిక-ఆర్థిక సూచికలు, ప్రాథమిక సౌకర్యాల సూచికలపై ఆధారపడి ఈ గుర్తింపు నిచ్చింది. దీనిని నవాబుల నగరం అని కూడా పిలుస్తారు. రాంపూరి చాకు కు ఈ పట్టణం ప్రసిద్ధి చెందింది.
1857 నాటి భారత తిరుగుబాటు సమయంలో రాంపూర్ నవాబులు బ్రిటిష్ వారి పక్షాన నిలిచారు. దీంతో వాళ్ళు ఉత్తర భారతదేశపు సాంఘిక, రాజకీయ, సాంస్కృతిక జీవితంలో - ముఖ్యంగా యునైటెడ్ ప్రావిన్సుల ముస్లింలలో - తమ పాత్రను కొనసాగించడానికి వీలు కలిగింది. వారు బహదూర్ షా జాఫర్ కోర్టు నుండి కొంతమంది సాహితీకారులకు ఆశ్రయం ఇచ్చారు.
రాంపూర్ ఉత్తర ప్రదేశ్, రాంపూర్ జిల్లా లోని పట్టణం. ఇది ఈ జిల్లాకు ముఖ్యపట్టణం కూడా. రాంపూర్ లోని గ్రంథాలయంలో 12,000 పైచిలుకు అరుదైన లిఖిత ప్రతులు, మొగలు కాలపు సూక్ష్మ చిత్రాలు ఉన్నాయి. పట్టణ పరిపాలనను మునిసిపాలిటీ నిర్వహిస్తుంది. రాంపూర్ గతంలో చక్కెర, నూలు కర్మాగాలకు ప్రసిద్ధి చెందింది.
వాస్తవానికి ఇది రాజా రామ్ సింగ్ పేరు మీద ఉన్న నాలుగు గ్రామాల సమూహం. మొదటి నవాబు ఈ నగరానికి ఫైజాబాద్ అని పేరు మార్చాలని ప్రతిపాదించాడు. కానీ ఫైజాబాద్ పేరుతో అనేక ఇతర ప్రదేశాలున్నందున ముస్తఫాబాద్ అని పేరు పెట్టాడు. అయితే రాంపూర్ అనే పేరే స్థిరపడి పోయింది.
అవధ్ నవాబు మరాఠాలకు వ్యతిరేకంగా 1772 లో రోహిల్లా పఠానులకు చేసిన సైనిక సహాయానికి ప్రతిఫలంగా తాము చెల్లించాల్సిన ధనాన్ని పఠానులు ఎగగొట్టడంతో 1774-5 లో రోహిల్లా యుద్ధం మొదలైంది. నవాబు, ఈస్టిండియా కంపెనీ దళాల సహాయంతో రోహిల్లాలను వారి రాజధాని బరేలీ నుండి పారదోలాడు.
రాంపూర్ యొక్క ప్రస్తుత నవాబు, ముహమ్మద్ మురాద్ అలీ ఖాన్ బహదూర్ రాంపూర్‌కు ప్రస్తుత నవాబు. మూర్తజా అలీ ఖాన్ బహదూర్ పెద్ద కుమారుడైన ఇతడు, 1982 లో తండ్రి మరణించిన తరువాత నవాబయ్యాడు. రాంపూర్‌లోని రాజా లైబ్రరీ బోర్డులో 1993 నుండి 2002 వరకు సభ్యుడిగా పనిచేశాడు.
1774 అక్టోబరు 7 న బ్రిటిష్ కమాండర్ కల్నల్ ఛాంపియన్ సమక్షంలో నవాబ్ ఫైజుల్లా ఖాన్, రాంపూర్ రోహిల్లా రాజ్యాన్ని స్థాపించాడు. ఇక ఆ తరువాత అది బ్రిటిష్ రక్షణలో ఉన్న ఒక చిన్నపాటి సంస్థానంగా మిగిలిపోయింది.
తరువాత, మొగలు కాలపు తొలినాళ్ళలో, రోహిల్ఖండ్ రాజధానిని బదాయూన్ నుండి బరేలీకి మార్చారు. దాంతో రాంపూర్ ప్రాముఖ్యత పెరిగింది.
ఈ ప్రాంతంలో సున్నపురాయి లభ్యత కారణంగా మైహర్ పారిశ్రామిక పట్టణంగా అభివృద్ధి చెందుతోంది. మైహర్ సమీపంలో 3.1 మిలియన్ టన్నుల సిమెంట్ ఫ్యాక్టరీ ఉంది. మైహర్-విజయరాఘవ్‌గఢ్ రోడ్డులో మైహర్ పట్టణం నుండి 8 కి.మీ. దూరంలో ఈ కర్మాగారం ఉంది. రేవా రోడ్‌లోని ప్రధాన సిమెంట్ పరిశ్రమలో కెజెఎస్ సిమెంట్ కూడా ఒకటి. రిలయన్స్ తన మొట్టమొదటి సిమెంట్ ప్లాంట్‌ను మైహర్ సమీపంలో 2014 లో ప్రారంభించింది,ఆ తరువాత, ఎంపి బిర్లా గ్రూప్ దీనిని 2016 లో కొనేసింది. మైహర్ జనాభాలో ఎక్కువ భాగం వ్యవసాయంపై ఆధారపడి ఉన్నారు. చాలామంది తమ ప్రాధమిక ఆదాయ వనరుగా వ్యవసాయంపై ఆధారపడతారు.
శారదా దేవిని సరస్వతి అని కూడా అంటారు. ఆమె విద్యా దేవత. ఆమె మేధస్సు, మనస్సు, జ్ఞానం, తర్కాన్ని అందిస్తుంది. ఆమె తన జ్ఞాన శక్తి ద్వారా జీవితంలో కోరికలను నెరవేర్చుకోవడానికి సహాయం చేస్తుంది.
ఆర్.శాంత సుందరి తండ్రి కొడవటిగంటి కుటుంబరావు పేరెన్నికగన్న రచయిత. ఈమె భర్త ఆర్.గణేశ్వరరావు ఢిల్లీ విశ్వవిద్యాలయంలో ప్రొఫెసర్‌గా పనిచేశాడు. ఈ దంపతులకు ఇద్దరు కుమార్తెలు. ఇద్దరూ అమెరికాలో స్థిరపడ్డారు. సాహిత్యకుటుంబంలో జన్మించిన శాంతసుందరికి సాహిత్యంతో పాటు సంగీతంలో కూడా ప్రవేశం ఉంది. ఈమె అనేక దేశాలు పర్యటించింది. భర్త ఉద్యోగవిరమణ తర్వాత ఈమె హైదరాబాదులో స్థిరపడింది. ఈమె కొంతకాలంగా అనారోగ్యంతో బాధపడుతూ హైదరాబాదులోని ఒక ప్రైవేటు ఆసుపత్రిలో 2020, నవంబరు 11న తన 73వ యేట మరణించింది.
ఈమె కథ, కవిత్వం, నవల, నాటకం, వ్యాసాలు, ఆత్మకథ, వ్యక్తిత్వవికాసం వంటి అన్ని ప్రక్రియలలో అనువాదాలు చేసింది. తెలుగు, హిందీ, తమిళ భాషలలో ఈమె పరస్పరం అనువాదాలు చేసింది. రెండు తెలుగు సినిమాల స్క్రిప్టును హిందీభాషలోని అనువదించింది.
ఆర్.శాంత సుందరి నాలుగు దశాబ్దాలకు పైగా అనువాద రచనలో కృషి చేసిన రచయిత్రి. ఈమె తెలుగు- హిందీ భాషలలో పరస్పరం అనువదించింది. సుమారు 76 పుస్తకాలను ప్రచురించింది.